Imtella' Novembru 7, 2021 - Aġġornata 7 Ta' Novembru, 2021 7:12pm Ritratti: Lee-jordan Busuttil Filmat: Lee-jordan Busuttil Raġel ta' 46 sena residenti l-Kalkara weġġa' gravi wara inċident bejn mutur u karozza f'Raħal Ġdid. L-inċident seħħ fi Triq Garibaldi għall-ħabta tas-7.30am. Il-ħabta seħħet bejn mutur tal-għamla Suzuki GSX1300R misjuq minn raġel ta' 46 sena u karozza li għadha mhiex magħrufa u li allegattament baqgħet sejra. Fuq il-post issejjaħ tim mediku u ambulanza li ħadet lill-vittma l-Isptar Mater Dei sabiex jingħata l-kura meħtieġa. Aktar tard, hu ġie ċċertifikat li qed isofri minn ġrieħi gravi. Membri mid-Dipartiment tal-Protezzjoni Ċivili kienu wkoll fuq il-post sabiex jassistu. L-investigazzjonijiet mill-Pulizija għadhom għaddejjin.